钦定古今图书集成/明伦汇编/官常典/第780卷 > 皇甫和
## 钦定古今图书集成/明伦汇编/官常典/第780卷 > 皇甫和

按《北齐书》本传：“和字长谐，安定朝那人。其先因官寓
居汉中。祖澄，南齐、秦、梁二州刺史。父徽，字子元，梁安
定、略阳二郡守。魏正始二年，随其妻父夏侯道迁入
魏。道迁别上勋书，欲以徽为元谋。徽曰：‘创谋之始，本
不关预，虽贪荣赏，内愧于心’。遂拒而不许。梁州刺史
羊灵祐重其敦实，表为征卤府司马，卒。和十一而孤”，
母夏侯氏，才明有礼则，亲授以《经书》。及长，深沉有雅
量，尤明礼仪，宗亲吉凶，多相谘访。卒于济阴太守。